Абдул Сатар Бузай Аль-Рышаві

Абдул Сатар Абу Рыша () альбо Абдул Сатар Эфтыкан Бузай аль-Рышаві () — шэйх іракскага племя Абу-Рыша, бізнесмен, адзін з буйных лідараў праамерыканскай групоўкі «Сыны Ірака», заснавальнік альянсу суніцкіх плямёнаў «Савет выратавання Анбара», які супрацьстаяў Аль-Каідзе.

 Біяграфія 
Абу Рыша быў унукам правадыра (шэйха) племя, які ўдзельнічаў у іракскім паўстанні супраць брытанскіх сіл у 1920 годзе, і сынам камандуючага англа-іракскай вайны 1941 года. Мала што вядома аб жыцці Абу Рышы да вайны ў Іраку, хоць ён, як паведамляла выданне The Washington Post, кіраваў будаўнічым і імпартна-экспартных бізнесам з офісамі ў Амане (Іарданія) і ў Дубаі (ААЭ).

У пачатку партызанскай вайны, якая рушыла за ўварваннем у Ірак у 2003 годзе, баевікі «Аль-Каіды» ўзмацнілі сваю ўладу ў Эр-Рамадзі, дзе тады жыў Рышаві. Групоўка станавілася ўсё больш агрэсіўнай, спрабуючы падпарадкаваць сабе мясцовых шэйхаў. Неўзабаве яе байцы для вымагальніцтва грошэй і запалохвання сталі выкрадаць і абезгалоўліваць членаў розных плямён. Падчас гэтых падзей бацька Абдула Сатара і два яго браты былі забіты баевікамі. У канцы лета 2006 года Рыша пачаў вербаваць сваіх калегаў-шэйхаў у так званы «Савет выратавання Анбара» і заклікаць членаў свайго племя стварыць мясцовае апалчэнне. Узброеныя сілы ЗША заахвочвалі дадзеную ініцыятыву і забяспечвалі бяспеку першых сходаў Савета ў рэзідэнцыі Рышаві ў заходнім Рамадзі. Пазней замежнікі далі апалчэнцам зброю і боепрыпасы. У сакавіку 2007 года Савет налічыў 41 племя з правінцыі Анбар. Гэта прывяло да рэзкага скарачэння гвалту ў правінцыі і вымусіла многіх баевікоў «Аль-Каіды» бегчы ў іншыя рэгіёны ІракаSunni Sheiks Join Fight Vs. Insurgency, The Washington Post, March 25, 2007.

Нягледзячы на цеснае супрацоўніцтва з замежнай кааліцыяй, Рышаві сімпатызаваў астатнім групоўкам. Так, ён падтрымліваў Баас і дапамагаў Ісламскай арміі ў Іраку ў яе супрацьстаянні з Аль-Каідай.

 Забойства 
Абу Рыша быў забіты 13 верасня 2007 года разам з трыма сваімі ахоўнікамі самаробнай выбуховай прыладай, закладзенай на дарозе каля брамы яго дома ў Эр-Рамадзі<ref name=Bomb>Bomb Kills a Key Sunni Ally of U.S., The Washington Post, September 14, 2007</ref>. Адказнасць за напад ўзяла на сябе «Аль-Каіда», і ў сувязі з гэтым забойствам былі арыштаваны некалькі дзясяткаў чалавек, у тым ліку кіраўнік яго ўласнай службы бяспекі25 Arrests in Slaying of Prominent Sunni, Associated Press, September 21, 2007 .

Пахаванне шэйха сабрала каля 1500 чалавек, у тым ліку саветніка па нацыянальнай бяспецы Ірака Мавафака аль-Рубаі, міністра ўнутраных спраў Джавада Булані, міністра абароны генерала Кадзіра Абейдзі і амерыканскага генерал-лейтэнанта Рэйманда Адзіерна, другога камандуючага амерыканскімі войскамі ў ІракуIraqis vow to fight al Qaeda after sheikh death, Reuters, Sep 14, 2007. Пасля смерці Абу Рыша яго брат, шэйх Ахмед Абу Рыша, быў абраны племяннымі правадырамі правінцыі новым лідарам Савета выратавання АнбараSunni Sheik Who Backed U.S. in Iraq Is Killed, The New York Times, September 14, 2007.

 Спасылкі 
 The man who might save Iraq , Asia Times'', May 5, 2007
 Obituary: Abdul Sattar Abu Risha, BBC News, September 14, 2007

Катэгорыя:Ахвяры палітычных забойстваў
Катэгорыя:Удзельнікі Іракскай вайны